Iruḥ lferḥ, tedda yid-s ula d tayri, zrin wussan Tilelli truḥ ɣer xwal-is ad teqqim dina, acku gma-s Lyas yettgala ad tt-inaɣ, imi yeqqar-as belli tezgiḍ tettaliḍ tettṣubuḍ deg ifurguten, netta d ssebbat kan i as-d-yettaf, ma yella d Asirem wwin-as Kenza, tina urǧin iḥemmel, urǧin yefreḥ, nettat yettwalin liḥala-nni, yerna tesla s teqṣiḍt n tayri i t-ijemɛen d Tlelli, aya yerna-as urfan, armi d yiwen wass amzun teɛya, tenna-as i Usirem belli ad t-ruḥ ɣer Fransa ad tt-sɛeddi kra n wussan, tuɣal mi tewweḍ teḥka taqṣiḍt-is i temddukkal-is nnant-as belli tudert d urgaz iḥemmlen tameṭṭut nniḍen d lmut, dɣa teqqim ur d-tuɣal ara, tufa-d yiwen urgaz itt-iḥemlen, tuɣal tettfeɣ yid-s.